fi fi fi fi en en fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi fi fi da fi fi fi fi fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi en fi fi fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Keittiö on meillä eniten se paikka, joka ei vaan meinaa pysyä järjestyksessä. En ole saanut arkeen sulautettua erilaisia keittiön siivoukseen olevia rutiineja, jotta se pysyisi siistinä. Tiedän sen, että joka aterian jälkeen pitäisi pyyhkiä pöytätasot ja laittaa astiat suoraan koneeseen, mutta en ole saanut tätä vielä siirtymään käytäntöön. Toinen rutiini olisi, että viimeisenä illalla siivoaisi koko keittiön, jotta aamulla voisi ihastella puhdasta keittiötä. Oon kuitenkin iltaisin niin väsynyt, että lasten mentyä nukkumaan en vaan jaksa enää siivota.
Tykkään kuitenkin järjestyksestä ja keittiön järjestys pysyy paremmin yllä kun jokaisella tavaralla on oma paikkansa. Oonkin keittiön kaappeihin tehnyt pari juttua, joiden avulla saan pidettyä keittiötä edes hitusen siistimpänä.
Ensimmäisen asia, mikä meillä on toiminut, on kuivien aineiden purkittaminen. Tein tästä alkuvuodesta erillisen postauksen. Purkit ovat Orthexin Gastromax -merkkiset ja niitä saa eri marketeista ja eri koossa. Omani ostin Prismasta ja sain niihin rahaa uppoamaan n.80€ joten kovin halpa investointi tämä ei ollut. Olen kuitenkin ollut tähän todella tyytyväinen ja mies on samaa mieltä!
Kannet saa helposti auki, Dymolla saa helposti nimettyä mitä missäkin purkissa on sisältönä, kuiva-ainelaatikko pysyy siistinä, kun aukinaisista pusseista ei enää tipu jauhoja tai makaroneja laatikon pohjalle ja muutenkin kokonaisuus on yhtenäinen ja siisti.
Jotkut ovat huolissaan siitä, että miten tietää sitten parasta ennen päivämäärät, mutta itse en ainakaan osta sellaisia tuotteita kaappiin, joita käytän vain kerran vuodessa. Kuivissa aineissa on hyvät päivämäärät ja ihmettelen jos esimerkiksi pussillista makaronia tai vehnäjauhoja ei saa käytettyä kahdessa vuodessa. Ostan myös lisää vasta sitten kun edelliset on kokonaan käytetty joten mulla ei tällaista ongelmaa ole.
Olen myös purkittanut mausteet, jotta ne näyttävät yhteinäisemmältä maustekaapissa. Enää ei kaapeista löydy maustepusseja (paitsi jos olen sattunut ostamaan vahingossa isomman pussin, eikä kaikki mausteet mahtuneet kerralla purkkiin). Maustepurkit ovat Ikean Droppar -merkkiset. Niissä ei ole mitään "sirotinta" tai pienempiä välejä joten ruokia maustaessa usein kuuluukin "hups", kun vähän lorahtaa chiliä kastikkeeseen. Mutta kyllä tuohon purkin isoon suuaukkoon äkkiä tottuu.
Meillä on aika vähän pöytätilaa keittiössä ja kun ennen tykkäsin pitää pöytätasoilla paljon tavaraa, niin nykyään haluan pitää pöytätasot tyhjinä, jotta keittiötä olisi helpompi siivota ja pitää siistinä. Leiville ja hedelmille esimerkiksi piti löytää joku paikka. Olenkin tehnyt maritusoperaation meidän keittiössä ja kaikki ylimääräiset purkit ja tavarat sai lähteä niin sain kaappeihin tilaa.
Kävin sitten ostamassa Clas Ohlsonilta muovisia koreja, jotka sopivat meidän keittiön kaappiin täydellisesti. Näin kaappien ilme näyttää yhtenäiseltä ja siistiltä ja sain leiville ja hedelmillekin hyvän säilömispaikan ilman, että niitä tarvii pitää pöytätasolla. Yks hyvä puoli vielä on korissa, että leivänmurut eivät leviä pitkin pöytää vaan ne jäävät koriin, josta ne voi kätevästi kipata roskiin.
Hedelmien ja leipien lisäksi yhdessä korissa on lisää kuiva-aineita (säilykepurkit, kahvi, lihaliemikuutiot yms) ja kertakäyttöastiat löytyvät toisesta korista. Toisessa kaapissa mulla on vielä yksi kori, johon olen laittanut leivontatarvikkeet. Vielä kun astiaston saisi yhtenäiseksi, niin ois täydellistä!
Me muuten tuossa alkuvuodesta ostettiin Maskusta uusi 6-hengen ruokapöytä, kun meillä aikaisemmin oli 4-hengen pöytä. Ostettiin ihan perus pöytä, koska mittojen suhteen sen piti olla tietyn kokoinen, jotta se mahtuu meidän keittiöön. Emme hankkineet uusia tuoleja vaan otimme mun vanhemmilta pari pinnatuolia, jotka itseasiassa ovat mun isovanhempien vanhat tuolit. Emme halunneet ottaa enempää tuoleja, ettei keittiöstä tule liian tukkoinen, koska toisella puolella on kaksi Trip Trap -syöttötuolia. Oon ollu kyllä niin onnellinen, että keittiönpöydällä on enemmän tilaa!
Miten te saatte pidettyä järjestystä yllä keittiössä? Onko teillä jakaa jotain järjestysvinkkejä?
Aikaisempia postauksia meidän keittiöstä:
Ruokapöydän muutos Vintage kalkkimaalilla
Category: järjestys, koti, sisustus
Ripaus syksyä ja loppuraskauden kuulumisia
keskiviikko 26. syyskuuta 2018
Hei! Pitkästä aikaa tulin kirjottelemaan tänne blogin puolelle ja päätin siksi kirjoittaa jonkinlaisen kuulumispostauksen ennen muita postauksia. Tarkoitus on vielä jossain vaiheessa julkaista menneestä kesästä yhteenveto ja kunhan saan olohuoneessa taulut oikeaan paikkaan, niin sisustuspostausta on tulossa. Myös vauva-aiheisia postauksia on tulossa tässä syksyn aikana ja toki myös reseptejä ja juhlafiilistelyä, sillä tässä loppuvuodesta pitäisi järjestää vauvan nimiäiset sekä 4v & 2v yhteissynttärit. Jos sinulla on Instagram, niin sieltä mun kuulumisia ja arkisia juttuja voi seurata paremmin reaaliajassa. Mut löytää sieltä nimimerkillä @jennislullaby.
Tällä hetkellä voin aika huonosti, sillä mulla on viimeiset raskausviikot meneillään, olen aika kipeä jo fyysisesti, ja arki on ollut syyskuussa tosi kiireistä. Timo on ollut paljon ylitöissä joten oon joutunut venymään arjessa extrapaljon. Meillä myös esikoinen aloitti päiväkerhon joten siitä on tullut arkeen ylimääräisiä myös kuormittaviakin juttuja. Kipeitä supistuksia on tullut jostain raskausviikolta 30 lähtien ja tällä hetkellä olisin ihan valmis jo synnyttämään. Mutta nähtäväksi jää kuinka kauan vauva viihtyy masussa vielä kasvamassa. Vauvaa varten on kaikki valmiina, mutta mietimme vielä sitä, vaihdammeko uuteen isompaan autoon meidän nykyisen farmariauton ihan käytännöllisyyssyistä. Onhan meillä kohta jo kolme lasta.
Bomber -takki - Carlings | Sifonkipaita - Kirpputori/Lindex | Äitiysfarkut - H&m | Kengät - Kirpputori
Tämä asu käytiin kuvaamassa syyskuun alussa, kun vietimme Timon kanssa kahdenkeskistä aikaa ja lapset olivat mummolassa yökylässä. Halusin vähän erilaisemman kuvauspaikan tällä kertaa. Yleensä kuvauspaikan valitsemme sen mukaan, että auton saa parkkeerattua mahdollisimman lähelle, sillä lapset odottavat kuvauksen ajan autossa. Nyt kun olimme liikenteessä ilman lapsia, niin kuvauspaikalla ei ollut niin väliä. Tykkäsin kyllä kovasti tästä taustasta!
Asussa yhdistin yhden mun lempparikombosta: sifonkipaidan ja bomber -takin - toimii! Ja syksyyn kuuluu ehdottomasti erilaiset nilkkurit. Itse en tällä hetkellä omista kuin nämä yhdet, mutta näitä tuleekin käytettyä syksyisin ja keväisin paljon.
Miten teidän syyskuu on mennyt? Tykkäättekö te syksystä? Ja mitä mieltä ootte asusta?
Category: asut, lifestyle, oma elämä, raskaus
Throwback style - Syyskuu 2012-2018
maanantai 3. syyskuuta 2018
2012. Muistan kun kaupoissa oli tollasia paksumpia farkkulegginssejä monessa eri kirkkaassa värissä ja ostin sitten vaihtelun vuoksi sellaisia. Ei tää nyt mitenkään huono asu ole, mutta nykyään pukeudun vähän yksinkertaisempiin väreihin. Toppaliivi oli myös yksi vaate, mitä en tänä päivänä vieläkään ymmärrä. Onhan se kivan näköinen, mutta sitten se kylmyys käsille jos ei ole jotain villapaitaa päällä! Tässäkin mulla on tosi ohut paita ja oon silti kävelly kouluun. Tästä asusta mulla ei ole mitään enää jäljellä enkä varmaankaan pukisi päälleni vaikka ihan kivalta tää näyttääkin, mut ei vaan enää ole yhtään mun tyylinen asu.
2013. Sama toppaliivi tämänkin vuoden kuvissa. Asu on ihan perus mun tyyliä siihen aikaan: legginssit ja joku pidempimallinen paita. Jotenkin surullista näissä kuvissa on se, että tuo vartalonmyötäinen paita ei tainnut päätyä mun päälle kovin montaa kertaa, koska ajattelin etten voi sitä käyttää, koska olen liian lihava. Terveisin tuosta olen lihonut melkein 10 kiloa tähän päivään (en siis laskenut raskauskiloja) :D Halusin vaan sanoa, että jokaisella meistä on ne omat epävarmuudet omaa vartaloa kohtaan, mutta se ei välttämättä ole totuus. Nyt kun katson näitä kuvia, niin en ymmärrä miten olen voinut ajatella noin! Paita näyttää hyvältä ja jos nyt vähän on jotain vatsamakkaroita niin mitä sitten? Ei tarvitse olla mallinmitoissa voidakseen käyttää tietynlaisia vaatteita! Voisin pukea tämän asun päälleni, mutta en tuota toppaliiviä!
2014 Ensimmäinen kuva on otettu raskausajalta, kun odotin esikoistamme (oisko ollut rv 26 tms). Siihen aikaan yritin päästä pukeutumisessa mahdollisimman helpolla, koska en halunnut kuluttaa raskausvaatteisiin hirveästi rahaa. Jalassa on äitiysfarkut ja muuten olen suosinut kerrospukeutumista, sillä päältä taitaa löytyä peräti toppi, t-paita, farkkutakki ja toppaliivi. Ja joo takit ei enää mahan takia mennyt kiinni joten siksi tällainen versio. Farkkupaita mulla on edelleen tallella ja sitä olen käyttänyt ahkerasti. Vaikka asussa on paljon kaikkea niin se on kuitenkin käytännöllinen syysasu kylmemmille ilmoille joten jatkoon tällee raskausaikana. Muuten en tiiä onko tarpeellista tuohon kaikkeen vaan valitsisin sellaisen takin, joka menee kiinni. Haha.
2015. Jotenkin tykkään tästä asusta paljon ja hiukan kyllä harmittaa, että tuon takin/trenssin olen laittanut kirpputorille, koska sille ei vaan ollut käyttöä. Oisin voinut käyttää kyllä hiukan enemmän. Tuon tyyppisiä kenkiä multa löytyykin ja ne on syksyisin ja keväisin ihan lemppareita ja tuo kivaa ryhtiä asuun. Asusta ei ole pahaa sanottavaa joten jatkoon.
2016. Sitten taas raskausasukuvia, joissa odotan tällä kertaa meidän tytärtämme. Päällä on kirppikseltä löytämä Mamaliciouksen äitiyshuppari, jota olen käyttänyt tässäkin raskaudessa. Harmitti vaan, että onnistuin hupparin sotkemaan pienen läntin kynsilakkaa, jota en ole saanut millään konstilla pois. Noista kengistä en tykkää tässä asussa joten ne vaihtaisin pois, mut muuten kiva asu.
2017. En osannut päättää kumman asun olisin ottanut tarkasteluun, niin otin molemmat. Yleensä otan asukuvat kerran kuussa, mutta on ollut vuosia, että niitä kuvia on otettu enemmän joten mennään näillä molemmilla. Ensimmäinen asu on mun mielestä tosi kiva ja odotan sitä päivää, kun saan taas kaivaa nuo mun luotto Molly -farkut jalkaani synnytyksen jälkeen. Tykkään paidasta myös, vaikkei se olekaan hirveän usen päätynyt päälleni.
Toinen asu on otettu bloggaajien miitistä ja tämäkin oli tosi kiva. Vaatteet löytyy edelleen kaapista ja voisin ehdottomasti pukea päälleni. Tämä asu on myös varmaankin mun lemppari näistä kaikista. Tykkään hirveästi viininpunaisesta ja tuosta bombertakista! Farkkujen käyttöönottoa odotan myös paljon.
2018. Sitten uusimpaan asuun, joka on otettu nyt viime viikonlopulta. Näitä kuvia katsellessani huomasin, että oonpas muuten ihan turvonnut erityisesti kasvoista ja kyllä olisin jo valmis synnyttämään tuon meidän vauvan! Tämä asu on samankaltainen kuin tuo vuoden 2017 toinen asu, mutta raskausmahan kanssa. Mun mielestä sifonkipaita ja bombertakki vaan toimii yhdessä ja nimenomaan musta ja viininpunainen. Asu on jo vähän syksyisempi nilkkureiden ansiosta. Näitä kuvia tulee sitten myöhemmin lisää tänne blogin puolelle.
Löytykö teiltä lemppariasua näistä syyskuun asukuvista?
Category: asut, muoti, TB style
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Ripaus syksyä ja loppuraskauden kuulumisia
Throwback style - Syyskuu 2012-2018
CopyRight © | Theme Designed By Hello Manhattan